ང་ཚོས་སོ་སོའི་སེམས་བློ་སྦྱོང་བྱེད་དུས་ཐོག་མར་རང་ཉིད་ཀྱི་ཁེ་ཕན་ལ་བསམ་བློ་གཏོང་བ་དང་།དེ་ནས་གཞན་གྱི་དོན་དུ་བསམ་བློ་ཤུགས་ཆེར་གཏོང་གི་ཡོད།དེའི་ཕན་ནུས་ལ་བསམས་ན།གཞན་གྱི་དོན་དུ་བསམ་བློ་ཤུགས་ཆེར་གཏོང་བ་དེ་སྟོབས་ཆེ་བ་ཡོད་པ་རེད།སོ་སོ་ཐར་པའི་སྡོམ་པ་ལ་བསམས་ན།དགེ་སྦྱོང་གི་འདུལ་ཁྲིམས་ལུགས་ལ།གཞི་རྟེན་གཙོ་བོ་ནི་སོ་སོ་རང་ཉིད་ཀྱི་དོན་དུ་བསམ་བློ་གཏོང་བ་དེ་ཡིན་པ་དང་།རྒྱུ་མཚན་དེ་ལ་བརྟེན་ནས་ང་ཚོས་གཞན་ལ་གནོད་པ་སྤོང་གི་ཡོད།དེའི་རྒྱུ་མཚན་ནི་ང་ཚོས་ཐར་པ་འཐོབ་པར་དམིགས་ཀྱི་ཡོད།བྱང་ཆུབ་སེམས་དཔའི་ཉམས་ལེན་ལ་བསམས་ན།གཞན་ལ་གནོད་པ་སྤོང་བའི་རྒྱུ་མཚན་གཙོ་བོ་ནི།གཞན་གྱི་དོན་དོན་དུ་བསམ་བློ་གཏོང་བ་དེ་རེད།གཉིས་པ་བྱང་ཆུབ་སེམས་དཔའི་ཉམས་ལེན་ཏེ།གཞན་ཕན་གྱི་ལྟ་བ་གཞི་རྩར་བཟུང་ནས་གཞན་ལ་གནོད་པ་སྤོང་བ་དང་ཕན་འདོགས་པ་དེ་ལ་ཕལ་ཆེར་ངོས་ནས་རྒྱུན་དུ་ཤོད་བཞིན་པའི་གོ་ལ་སྤྱིའི་འགན་འཁྲི་ཞེས་པ་དང་འབྲེལ་བ་ཞིག་འདུག